
Áwaseru a pone Boneiru bira manera Hulanda 


E yobidanan di último simannan aki a pone Boneiru manera Hulanda, esta ku terenonan yen di yerba. E foto aki ta saká den e parti nort di 
Rincon, banda di Roi di Dada. Algun buriku disfrutando di e yerba ku tin ‘grasveld’. 

KRALENDIJK- WEB 
ta deseá di informá públiko 
en general ku entrante 24 
di òktober Anthon Casper- 
son ta e direktor interino di 
WEB Bonaire. E lo reforsá 
temporalmente e tim ehe- 
kutivo di WEB. 
Konseho di Supervi- 
shon di WEB ta kontentu 
ku Casperson a aseptá e en- 
kargo pa aktua komo CEO 


interino di WEB pa e prók- 
simo 6 luna. Miéntras tantu 
Konseho di Supervishon ta 
sigui ku e proseso pa buska 
un CEO nobo pa WEB. 
Casperson tin hopi aña 
di eksperensia komo CFO i 
CEO na Aqualectra i e úl- 
timo añanan e tabata direk- 
tor general / presidente di 
hunta di komisario di “Sint 
Elisabeth Foundation” na 


Kòrsou. 
Pa motibu di e hopi de- 
safionan ku WEB ta kon- 
frontá , e lo brinda gerensia 
i e organisashon kompletu 
e refuerso nesesario pa por 
realisá e metanan di WEB. 
Ku su konosementu amplio 
i eksperensia, e lo hasi un 
kontribushon balioso. WEB 
ta deseá Casperson hopi 
éksito den su funshon nobo. 


Anthon Casperson direktor 
interino di WEB 


K R A L E N D I J K — 
Faktura di Water en Ener- 
giebedrijf Bonaire (WEB) 
ta ònlain. For di luna di sèp- 
tèmber último, e kliente por 
skohe e opshon aki pa risibí 


su faktura. 
Den un kombersashon 
ku un kolaboradó di e kom- 
pania, el a splika ku esaki 
ta posibel for di sèptèmber. 
“ Riba WEB su kuenta di 


Facebook nos a anunsiá 
ku e kliente por skohe e 
opshon aki. Momentu ku 
nos kontestá un persona su 
meil, na final tin un lenk ka- 
minda ku e kliente por subi 
nos wèpsait i registrá pa ri- 
sibí su faktura di forma di- 
gital”. Una bes ku e persona 
registrá, e ta kuminsá risibí 
su faktura den su meil. E 
persona mester yena su 
number di kliente di awa, 
koriente i último resibu, pa 
konfirmá e registrashon. 


K R A L E N D I J K — 
Konstrukshon na Boneiru 
ta bayendo den bon direk- 
shon. Revista KonstruBon 
despues di su debut komo 
prome revista di konstruk- 
shon boneriano, ta pre- 
parando pa lansa e di dos 
edishon. 
“ Kolónan pa 2023, teps 
pa remodelashon ta loke 
entre otro ta bai bini den e 
di dos edishon di Konstru- 
Bon na novèmber”. Asina 
Sandy Gibbes, editor di e 
revista a splika. 
BONERIANO a hiba 
un kombersashon ku e edi- 
tor riba entre otro su mo- 
tivashon pa a bini ku un 
revista riba konstrukshon. 


“KonstruBon ta den 
mi mente for di 2020. 
Mirando 
ku 
konstruk- 
shon na Boneiru ta den 
`full swing` ku hotèl,vila 
i apartamento,mi a pensa 
dikon no un revista di kon- 
strukshon. 
E ta tambe duna kom- 
panianan ku tin di aber 
ku konstrukshon un plat- 
aforma pa eksponé nan 
produkto”, Gibbes ta sp- 
lika. Banda di esaki e re- 
vista ta duna un bista tam- 
be di proyektonan ku tin 
andando. E revista ta op- 
tenibel na diferente punto 
manera supermerkado, li- 
breria i tambe na ofisina di 
BONERIANO. 


Di dos edishon 
KonstruBon 


Faktura di WEB digital 


Den kaso ku e persona ta 
uza Pagabon, mester klek 
riba esaki promé ku finalisá 
e registrashon. 
Despues di a yena tur 
dato nesesario, e kliente ta 
kuminsá risibí su faktura i 
prueba di pago via su imeil. 


Pa esnan ku ainda no a re- 
gistrá i ta interesá, por subi 
wèpsait di WEB i hasi es- 
aki. 
BONERIANO no tin 
sifra ku ta indiká kon e in- 
teres den komunidat ta pa e 
servisio aki. 
FENEM B.V. 


ta buska 
- 2 schilder - 5 timmerman 
- 8 metselaar - 1 loodgieter 


Pa mas inf. tel. 599-786-3458 

K R A L E N D I J K - 
Djaweps 20 di òktober 
2022 , agente polisial D.W. 
a skirbi un remarká riba su 
kuenta di Facebook ku ta 
lanta e diskushon den ko- 
munidat tokante kiko ta un 
kondukta apto pa outoridat. 
Na unda presisamente ta 
hala e liña entre e agente su 
opinion personal i integri- 
dat? 
E karakter di e ponen- 
sia di e agente i di e ko- 


mentaristanan básikamente 
ta bisa ku komunidat ta 
reklamá polis pero si tin un 
problema ta polis mes ta 
yama. Un komentarista ta 
bisa ku el a yega di yama 
polis pa motibu di un pleitu 
di pareha riba kua D.W. ta 
kontestá: “Nos ta detené e 
hòmber mesun muhé ei ta 
dal mi wanta bisa mi los e 
hòmber bèk.” Den un for- 
ma di chèrchi ta hasi dife- 
rente remarke i komentario. 


Integridat ta forma parti 
importante di e funshon 
komo polis. E situashon 
aki ta laga komunidat kue- 
stioná e preparashon di nos 
agentenan 
tokante 
kon- 
dukta riba medio sosial. 
Algu ku na inisio por parse 
inosente, por kousa falta di 
rèspèt pa e personanan ku 
ta ehersé un grado haltu di 
outoridat riba nos isla. Ta 
remarkabel ku despues di 
apénas 1 dia ku Triángulo 
di Boneiru ta manda un 
komunikado den kua e ta 
lamentá i kondená violen- 
sia den sentro di siudat, por 
nota e siguiente komentario 
riba kuenta di Facebook di 
e agente polisial: “Dia di 
bringamentu nan di tabatin 
1 polis muhé i 2 bewaker 
ta para fi lma.” No opstante 
si e komentario aki ta bèr- 
dat òf no, sí e ta demonstrá 
ku D.W. su ponensia ta e 
kousa ku diferente persona 
ta komentá tokante presen- 
sia di polis. BONERIANO 
komo medio di komuni- 
kashon responsabel a tuma 
kontakto ku Kuerpo Poli- 
sial 
Hulanda 
Karibense 
(KPCN) pa un reakshon 
tokante e situashon aki. 
KPCN ta konfi rmá ku nan 
tin liña di guia pa loke ta 
trata kondukta digital di 
agentenan polisial, inkluso 
kondukta riba medio sosial. 
Na e momentu aki e hefe 
di kuerpo ta na haltura di e 
situashon. “Mi ta asumí ku 
nan mester di tempu pa dis- 
kutí esaki interno”, Genesis 
Saragoza bosero di KPCN 
ta splika. BONERIANO ta 
keda en espera di reakshon 
di hefe di kuerpo. 
E fotonan ta ilustrá e 
remarkenan riba medio so- 
sial. 


Aktitut di polis riba medio sosial: 


UNDA INTEGRIDAT 


A KEDA? 

KRALENDIJK -- No 
tin un maneho konkreto pa 
tene awa riba suela, pero 
sí tin puntonan di salida 
formulá kaba pa yega na 
un plan di maneho di awa 
i asta ta asina leu ku den 
kuadro di e palabrashonnan 
ku tin ku INW pa disponé 
di un eksperto pa traha un 


plan di maneho di awa. 
Esaki Roy Martina, direk- 
tor di R&O, a bisa durante 
reunion di Konseho Insular 
di Komishon Fiho R&O. 
Martina a bisa huntu 
kuné tambe pa haña un 
eksperto pa analisá data 
ku últimamente ta produsí 
pa ku tráfiko pa asina por 


rediseñá i diseñá kamin- 
danan pa un tráfiko sigur i 
esei naturalmente ta inkluí 
e drenahe. 
Pa loke ta trata e pregun- 
ta kiko ta e maneho pa laga 
awa drenta suela, Martina 
a bisa un di e puntonan di 
salida ta maneho di tereno 
den kua tin e splikashon 


konkreto ku ta wak kon por 
yega na áreanan di desa- 
royo. En bes di traha plan 
di parselashon pa áreanan 
nobo di desaroyo i te asta a 
bini dilanti un posibel ter- 
ser área di bibienda ku no 
nesesariamente mester ta 
Bolivia. Den e desaroyonan 
di área akí debidamente a 


formulá kaba eksigensia ku 
mester bini ku fasilidatnan 
pa fangu awa i lag’é drenta 
suela. 
Nos ke evitá mas tantu 
posibel ku awa no ta yega e 
área di laman, pero pa dren- 
ta suela den e áreanan nobo 
ku ta bai desaroyá, Martina 
a trese dilanti. 


Pa: Josefine Piar 
**Asina un tras di otro 
mi grandinan ta bai, Mi sa 
ku nan lo no tei pa semper, 
pero un tras di otro, e kos ei 
ta sagudí hende su kurason. 


Chita 
Chita di Tuyo, manera 
nos ta yam’é tambe a bai 
nos dilanti. Chita di aserka 


mi a konosé laborando na 
Pasadia Villa Antonia. Du- 
shi hende mes. Trankilo i 
ku hopi rèspèt. Bunita hen- 
de. Semper nèchi riba su 
kurpa. 
Algu ku semper lo keda 
den mi kurason di Chita 
ta, kon e tabata balorá su 
kasá Tuyo. E ta bisá mi ku 
ta manera un Reina e ta. 


Tuyo no ke pa e hasi nada 
di kas. Tuyo mes ta hasi tur 
kos. Aki aya e ta muha su 
matanan. 
I ‘petje af’ pa Tuyo i su 
famia ku a kuida pa Chita te 
na su último oranan di bida 
na mundu. 
Esaki sigur ta grandioso 
i sigur Chita a bai den me- 
moria di e amor risibí. 
Pa terminá, semper mi ta 
keda kòrda ora Tuyo tabata 
bin buska Chita, nèt 1’or, 
na Pasadia despues di ku- 
minda di mèrdia. 
Mi ta bisa Tuyo: “Tuyo 
no por laga Chita respu, bin 
mas lat no." 
Tuyo ta kontestá mi: 
“No wòri, Chita ta respu 
den outo mes.” Anto tur 
hende na harimentu. 
Mi kondolensia, forsa, 
konsuelo, konformidat den 
e dianan difísil akí pa kada 
un di boso ku a stima Chita 
asina tantu. 


Drumi dushi 
Chechi 
Emiliana 
de 
Palm-Nicolaas tambe a bai 
nos dilanti. Nos bisiñanan 
ku mi a lanta den Nikiboko 
ku semper a keda ku mes 
kariño pa mi. 
Por keda hopi tempu 
ku mi no sa mira Chechi, 
manera kariñosamente nos 
ta yam’é, pero ora nos topa, 
nos mester para kuminda 
i pa Chechi puntra pa mi 
mama. 


Den último 2 luna asina, 
tur dia nos tabatin kontak- 
to, pasobra Chechi a bin 
Kas di Kuido kaminda mi 
ta laborá. 
Ya pa awor Chechi a bai 
laga nos. Un ser trankilo 
di karakter, gusta kome sí 
tende. 
Mi no tabata sa ku Che- 
chi ta asina amante di ku- 
minda di Nadia Snack. 
Vários biá Chechi a bisá mi: 
“Mi tin gana di kome batata 
hasá di Nadia Snack.” 
Anto Chechi a kontá mi 


ku ta ei e i su kasá Donny 
ta kumpra kuminda ora nan 
ke kome algu. 
Ohalá si mi tabata sa ku 
Chechi lo a bai laga nos 
asina lihé. Lo mi a pidi ou- 
torisashon pa mi a kumpra 
Chechi su batata i sous di 
Nadia Snack pe. 
E ratu ku mi a traha ku 
Chechi, mi ta balorá hopi. 
Chechi lo keda semper den 
mi felis memoria. 
Hopi forsa na henter su 
famia. R.I.P. Chechi. 


Pa tene awa riba suela 
No tin maneho konkreto 


“Un tras di otro mi grandinan 
ta bai” 

TESTIMONIO DI UN PASHÈNT 
DI KANSER 
Skritura: Romanonan 8:37-39 
“I nos sa ku Dios ta hasi tur kos obra huntu pa bon ...” v. 
28(BS) 


Nos ta den luna di konsientisashon di kanser di pechu i mi 
ke konta mi testimonio. Na aña 2010 nan a detektá kanser 
di pechu serka mi. E bida di mi esposo i mi yunan a kam- 
bia drástikamente. Mi yu muhé tabatin apénas shete aña. 
E situashon a yena nos ku insiguridat, miedu, hopi bishita 
médiko, operashon i tambe tratamentunan. 
Mi a hasi tres operashon, seis siman di radioterapia, sinku 
luna di kimoterapia i dies dia den hòspital ku ‘neumo tórax’. 
Tabata lunanan di gran prueba, hopi angustia, pero tambe 
un	tempu	pa	eksperensiá	kon	pa	biba	e	grasia,	e	fi	eldat	i	e	 
presensia di Dios den mi bida. 
Pa kada un di nos, tempunan di prueba lo bini. E pregunta 
ta: kon mi ta aseptá e prueba i kua ta e lès ku mi por siña 
for di dje? 
Pruebanan ta momentonan di siñansa balioso, pa biba i 
praktiká e fe ku nos tin den Dios i pa tuma desishonnan 
importante den nos bida. 
Ami a tuma e desishon di kere Dios i Su Palabra. Mi a siña 
konfi	a	 Dios	 aunke	 mi	 no	 tabatin	 klaridat,	 sino	 solamente	 
konfushon. Mi a tuma tempu pa skirbi tur loke Dios tabata 
siña mi, kada versíkulo ku E tabata duna mi i tambe kada 
eksperensia bibá. E Promesanan di Dios tabata duna mi 
forsa pa avansá i mi tabata kere nan ku henter mi kurason. 
E aña akí ta nèt diesdos aña despues di e eksperensia akí 
i Dios a kumpli ku Su promesanan. Nos mester kere Dios 
i Su Palabra. Esei ta duna nos forsa pa soportá i vense 
pruebanan. 
“I ku mi Dios mi por bula ofer di un muraya.” Salmo 18:29b 


Miralda Paula-Frans 


Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Djasabra 22 òktober 2022 


12.00 Herensia: 
Jose Dortalina 
13.00 Aki Boneiru: 
Denise De Jongh Rekwest 
su buki 'Bebe Bira Bon' 
14.00 Herensia: 
Nicolaas Ambrosio Sint Jago (Cola) 
15.00 BAPA: 
Sur Virginia (Trahamentu Dushi 
Tamarijn - Trahamentu di Kura 
di Yatu (Magasina Rei) 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djadumingu 23 òktober 2022 


12.00 Herensia: 
Pana Egbrecht (Su bida) 
13.00 Aki Boneiru: 
Wilbert Josephia 
14:00 Herensia: 
Pintura Indjan, San Juan & Dera Gai 
15.30 Puerto Latino: 
Luis Zárraga 


KRALENDIJK 
-- 
Djaweps 20 di òktober In- 
stituto di Deporte Boneria- 
no (INDEBON), a organisá 
un paseo na tur fasilidat di 
deporte na Boneiru. A hasi 
un paseo pa duna un bista 
kon e fasilidatnan ta fun- 
shoná. Meta di e paseo ta pa 
esnan ku ta atendé ku kada 
fasilidat, papia pa tur hende 
sa kiko ta nan nesesidat i 
kon nan ta funshoná. 
Niun tabata totalmente 
sin niun nesesidat. Sigur e 
desaroyo ta hopi kompará 
ku pasado, pero tin nesesi- 
dat pa ayudo pa bira mihó 
i tambe tin ku mester di 
yudansa pa bira a lo ménos 
algu. 
Empleadonan 
di 
IN- 
DEBON, miembronan di 
Konseho Insular, diputa- 
do Hennyson Thielman i 
miembronan di prensa, tur 
tabata esnan ku tabata pre- 


sente durante e paseo. Sigur 
el a duna bon resultado. 
Hopi informashon balioso a 
keda presentá. Bon pa men- 
shoná ku na diferente di e 
fasilidatnan a menshoná ku 
INDEBON ta yudando nan. 
Hefe di INDEBON, Ter- 
rence de Jongh, a bisa e 
ke pa uni. Deporte pa nos 
muchanan ta importante i ta 
bon pa nos ta uní. No wak 
pasado, ban mira pa futuro 
huntu pa mihó Boneiru. 
Silvana Janga: “Bèrdat 
nos tin ku uni. Miembronan 
di Konseho Insular tin ku 
duna atenshon. Ta bai traha 
dos sala pa praktiká deporte 
na Boneiru. Komunidat eu- 
ropeo ta duna oportunidat 
na fasilidat pa deporte, pero 
nan ta kontrolá tambe kiko 
tur ta sosodé.” 
Miembro di VWS Nick 
Veenbrink na Boneiru, a 
bisa VWS ke yuda pa krea 


Paseo na fasilidatnan deportivo 


e fasilidatnan. Ta impor- 
tante pa mantené esnan ku 
tin awor. Ta bon pa sigui 
motivá mas hende pa hasi 
deporte, loke ta importante 
pa hende en general su salú. 
Diputado 
Hennyson 
Thielman i miembronan 
di Konseho Insular tabata 
presente pa tuma nota di e 


fasilidatnan deportivo na 
Boneiru i kon nan i kon nan 
ta funshoná. 
Chio Semeleer di INDE- 
BON a papia na Sentro di 
Bario Amboina. Muchanan 
ku ta praktikando pa tuma 
parti na e weganan inter- 
insular. 
El a bisa ku e weganan 


di dam mester a tuma lugá 
na kompleho deportivo, 
pero debí ku tin baliamentu 
tumando lugá aya, a pone 
bòshi mucha den un lugá 
no sufi sientemente amplio. 
Esei sigur ta stroba e de- 
saroyo i preparashon pa e 
muchanan. 

Madam x tambe tin su kuenta di Facebook pero mi ke keda un 
persona masha privá i no ta tur hende mester sa ken mi ta. 
Pues mi ta move skondí riba medio sosial. 
Facebook a bira un lokura total. Pa no papia mes di kanga 
saya, tira puña i pone pelea ònlain. Esei ta un topiko ku lo mi 
bin bèk riba dje. Ku melankolia mi ta kòrda e tempu ku ta usa 
Facebook pa buska famia i amigunan pèrdí. 
Boneiru ta chikitu i tin bia mi ta dal den hendenan ku mi kono- 
sé ònlain. Dios grasia nan no sa ta ken mi ta. Ata otro asuntu 
peligroso mas: kuenta di Facebook falsu! Hende ku ta pasa pa 
otro hende. Mihó mi no skupi den laira, tabatin tempu ku mi 
tambe a traha un kuenta falsu pa slùip e shon. Ai, mi kurason 
ta yena ku bèrgwensa. 
Siman pasá den avion sintá, rumbo pa Kòrsou algu a hala mi 
atenshon. Mi a sinta banda di un kabayero ku su kara hopi 
konosí pero tòg diferente. Mi a pensa kisas ta su ruman òf 
yu, pero despues m’a kai ariba! M’a habri mi Facebook i ku 
wowonan grandi mané n bògòn m’a mira e shon aki. E kantika 
di Claudius Philips “hòmber sa gaña” a bin den mi mente. 
Riba Facebook e shon aki ta soltero pero mané mi a mira ta 
muhé i yunan a bin busk’e na aeropuerto. E foto riba su kuen- 
ta sigur ta fo’i kasi 10 aña pasá. E tempu ei e tabata mané un 
blachi bèrdè, fresku, un sonrisa sèksi i kurpa strak ta wak mi 
riba Facebook. Pero personalmente kompletamente un otro 
persona. 
Wèl wèl pa kiko gaña! dikon ta ﬁ ngi un bida i persona ku no 
ta eksistí mas? Kisas ta ‘midlife crisis’? Kisas pasado tabata 
mihó ku presente òf fantasia ta yuda hende skapa for di e re- 
alidat ? 
M’a sinta i opservá shon ‘midlife’ ku su famia. Un bunita plachi 
di union, mané saká fo’i un buki. Awèl, pa kiko gaña? E reali- 
dat parse mi mas bunita ku e fantasia. 
Barika ku pakete di seis a bira un pakete kompleto, barba a 
bira blanku i kabes un tiki koko limpi. Pero no tin motibu pa 
hasi ko’i loko. 
Bida di ‘cyber’ ta lokura total. Un malbado por pasa pa bon 
hende, un muhé di kaya pa dama desente i un bieu pa hóben. 
Mundu a bira ‘fake’ i a bira mas fásil pa engañá un otro. 
Madam X ta puntra su mes: “Pa kiko gaña si e bèrdat ta hiba 
nos mas leu?” 


Awe Madam X ke skirbi tokante algu ku tin mi basta preokupá. 
Mi sa ku papiadó di bèrdat no ta haña stul p’e sinta. Awèl, ta 
suela mes lo bira mi asiento. Amai mi wela a bisa mi: “Mi yu, 
bisa loke tin den bo kurason, pa bo no muri ku struma.” 
E lastu tempunan aki mi a ripará ku gañamentu a bira mané 
na moda, algu masha ‘in’. Tin tur tipo di gañamentu pero esun 
di mas ‘in’ awendia ta potrèt i bida di hende riba medio sosial. 
Ora bo mira ‘post’ di hende riba Facebook bo ta keda babuká. 
Hòmber i muhé ta skirbi palabranan asina bunita manera poe- 
sia. Fotonan riba kua hendenan komun parse modelo, danki 
na tur klase di ﬁ lter. No komprondé mi robes, no ta envidia i 
mi ta haña ku tur hende mester biba nan bida mané ta duna 
nan gana. Pero atvertí un dama mané ami sí, pasombra mi ta 
keda tur konfundí. Na momentu ku mi topa e hendenan aki 
den bida real, e imágen ku mi tin di nan ta manera un blas ku 
a kibra. E airu a sali i rùber bashí a keda ‘tras, sin niun klase 
di stansha. 
M’a diskubrí ku no ta muhé so ta usa makiahe i ﬁ lter. Awor ta 
e macho krioyo tambe ta drecha wènkbrou, usa ﬁ lter i pasa 
pa modelo. Tempu sigur a kambia. Ten mi ten, macho krioyo 
no tabata gai suave. 


Gañamentu 
tana moda 


MADAM 
X 


KRALENDIJK--Korte 
Komun di Hustisia di Aru- 
ba, Kòrsou, St. Maarten, 
Boneiru, Saba i Statia, hun- 
tu ku Ministerio Públiko, ta 
partisipá dia 29 di òktober 
benidero na e bolsa di tra- 
bou FRED Expo na World 
Trade Center (WTC) na 
Rotterdam. 


Representashon di Hof 
lo ta den man di algun tra- 
hadó. Vise presidente di lo- 
kalidatnan di Kòrsou i Bo- 
neiru tambe lo ta presente. 
Huntu nan lo duna tur ku ta 
interesá, informashon riba 
Korte i su tareanan. 
Studiantenan ku ke haña 
un bista kiko e trabou na 


Korte Komun di Husti- 
sia ta enserá, por pasa na 
e stènt durante di e bolsa. 
Tin posibilidat tambe pa 
informá tokante stazje.Tur 
profeshonal ku ke duna un 
kontribushon riba e tereno 
aki ta keda invitá pa pasa 
i tuma informashon na e 
stènt. 


Korte Komun na 
bolsa di trabou 

KRALENDIJK -- “Mi 
por bisa ku e área na altura 
di Onima, ta plania pa bai 
traha un pista pa pustamen- 
tu di vehíkulo motorisá, 
den un distansia di 400 me- 
ter. Tin algun moveshon, 
pero te asina leu ku ami sa, 
mi no por papia di un fecha 
defi nitivo i ku e pista ta kla. 
Ta trata di un pista di 


dragrace i un plenchi pa 
ponementu di fever.” 
Esaki ta loke Terrence 
de Jongh, hefe di INDE- 
BON, a bisa durante un 
paseo ku miembronan di 
prensa na vários fasilidat 
deportivo. 
De Jongh a bisa ku tin 
masoménos 800 pa 900 
meter reservá pa e deporte. 


Pista dragrace ainda riba ‘hold’ 


MAGIA DI BO SOÑO 
Loke b'a soña su nifi kashon i number di suerte 


Partner: 
Si bo soña ku bo partner ta nifi ká 
pèrdida. Si bo tin un partner vigil’é paso 
e ta na punta di hòrta bo. 
Number: 9783 


Mentiroso: 
Si yama bo mentiroso den soño, 
ta señal di rikesa i ku bo ta un persona 
prominente. 
Number: 2605 


Dios: 
Resa na Dios ta nifi ká ku lo sera un 
etapa den bo bida pa kuminsá unu 
nobo ku lo duna bo fruta den bo bida. 
Number: 0534 


Apel: 
Soña ku ta kome apel zut, 
ta señal di alegria i felisidat. 
Number: 9502 


Webu: 
Soña ku webu kibrá por ta nifi ká 
desengaño òf traishon. 
Number: 1713 

Tonchi, MadamX ta bèk, mi 
tin miedu di su pèn. 
Awèl sí, ami no tin nada di 
skonde, e bin numa ku su lenga 
skèrpi manera kuchú. 


Sitanan di mi Pensamentu “…” 


Volúmen 1 


•	 
Huntá	i	guiá	pa	nos	lidernan	di	turno,	awe	nos	ta	habri	wowo	haña		 
nos den un serká ku nos no ke ta. 
•	 
Despues	ku	nos	a	kaba	di	planta	simia	di	integrashon	den	suela	di	 

Hulanda,	awor		nos	ke	sembra	amor	pa	propio	kultura,	identidat	i	 
patrimonio riba suela di Boneiru... 
•	 
Nos	ta	kontra	ku	otronan	ta	bin	okupá	tur	e	posishonnan	klave,	 
miéntras ku diariamente nos mes ta ataká e tiki profeshonalnan 
lokal ku ainda a sobra. 
•	 
Nos	ta	sinta	diskutí	i	argumentá,	na	papiamentu,	tur	e	bentahanan	 
di enseñansa (na) hulandes. Pero ora pidi pa kontinuá e mesun 
diskushon i argumentashon akí na hulandes, ta kai un silensio. 
•	 
Si	ta	skohe	mes	nos	tin	ku	skohe	entre	dos	mundu,	nos	ta	skohe	 
pa keda ku un pia den esun i un pia den e otro; nos ke tur dos! 
P’esei mes nos ta gusta nos ritmonan kombiná, nos ta bebe nos 
bebidanan di meks, nos ta mantené relashonnan variá, nos ta pidi 
nos kuminda mitar mitar i hopi bia nos ta kome mei anochi, na 
mitar di kaminda, entre snèk i kas. 
•	 
Bo	no	por	pidimi	duna	kalidat	segun	stándart	oropeo,	anto	bo	ta	 
rekompensami na nivel antiano. 
•	 
Mi	no	ta	siña	hasi	e	trabou,	si	abo	bin	hasié	p’ami. 
•	 
Bo	no	por	ta	wak	mi	djariba,	anto	bisami	ku	nos	ta	igual.	 
•	 
Bo	no	por	tin	libertat	di	opinion	haltu	skirbí	den	bo	bandera,	anto		 
ora ami hasi uzo di mi libertat, bo ta hala e stròp sera na 
mi garganta. 
•	 
Bo	no	por	ta	inyektá	sèn	pa	restourá	mi	herensia	kultural,	anto	den	 
e mesun operashon bo ta amputá tantu mi lenga, mi konsenshi 
históriko, komo mi proseso di emansipashon. 
•	 
Bo	no	por	ta	dunami	un	piská,	anto	a	kambio	bo	ta	tuma	fo’i	mi	e	 
laman ku tur e piskánan aden. Pió ainda: bo no por ta ofresemi un 
glas di aw’i pos, pa abo bira doño di mi suela i tur loke e ta kontené. 
•	 
E	paraiso	bunita	ku	bo	ta	pintando	ei	no	ta	impreshonami	ètòl,	 
pasobra mi no ta mira mi mes i otronan ku ta parse mi bou di ningun 
di e pal’i frutanan den dje. 
•	 
Gobièrnu	hulandes,	den	e	struktura	ku	nos	t’aden,	tin	asina	tantu	 
poder, ku e mes ta fungi pa Boneiru i su habitantenan komo: 
trahadó di lei, kontroladó, konsehero, representante, manehadó, 
dunadó di servisio, atministradó, investigadó, eksperto, Sanikolas, 
zùster, dòkter, spesialista, siruhano, stazjèr, abogado, polis, 

inspektor,	fiskal,	hues,	burdugu,	pastor,	forlester	i	seradó	di	graf.	 
E hulandes ta tur kos... 
•	 
Tantu	gana	di	ta	su	mes,	tantu	atrako	riba	su	lenga	materno,	ta	 
laga un hende sin identidat. 


•	 
Pa	drecha	un	bentana,	nos	ta	basha	henter	e	kas	abou,	pa	lanta	 
un nobo. Anto ora nos lanta e kas nobo, nos ta lubidá 
kompletamente riba e bentana. 
•	 
Nos	ta	pone	karpinté	hasi	trabou	di	lasdó,	anto	nos	ta	evaluá	su	 
trabou segun kriterionan pa evaluá trabou di mèsla. 
•	 
Nos	ta	den	un	wega	di	duna	pa	haña,	pegando	nos	mihó	 
piedanan di dominó riba un mesa di ahedres. Nos ta asina 
kayente pa gana e wega aki changá, ku nos no ta paga tinu 
mes ku nos kontrinkante ya tin su strategia planiá, e ruta stipulá i 
un skakmat friufriu ta warda nos. 
•	 
Gastunan	ta	laba	den	euro,	entradanan	ketubai	choká	den	florin,	 

kamuflá	ku	maskarada	di	dòler.	 
•	 
Ta	manda	hende	lokal	Colombia	pa	ayudo	médiko	mas	avansá,	 
miéntras e dòkter kolombiano mes no por traha den reino, 
pa falta di nivel. 
•	 
Haltu	klabá	na	su	krus,	pa	hopi	no	tabata	kla	si	esun	akusá	tabata	 

Hudas	òf	e	tabata	Hesus.	 
•	 
Manera	djente	den	boka	di	tempu,	nos	monumentonan	ta	kai,	 
nan tur ta kai, pa traha lugá pa un plancha di koper, 
nos tesoronan ta bai, nan tur ta bai. 
•	 
Anto	nos	pais	tabata	asina	fayit,	ku	mester	a	plam’é	purá	purá	 
anto na pida pida, pa bend’é barata ku su mes doño. 
•	 
Laga	ami	konta	bo	algu	di	pasado:	kada	bia	ku	bo	mishi	kuné,	e	ta		 
biba atrobe, pasobra bo a bai bèk den dje. I bo pasado ta meskla 
ku bo presente... 
•	 
Pa	nos	por	realisá	un	komunidat	harmonioso,	nos	mester	atendé	 
promé ku nos pasado, ku ainda ta presente den nos bida i den 
nos realidat di tur dia. Nos mester atendé ku e kolonisashon 
i sklabitut ku ta presente den nos kabes, pa nos por kuminsá biba. 
•	 
E	kolonisadó	opresor	a	hasi	su	trabou	bon,	el	a	krusa	tempu	i	 
distansia anto awe e ta dominá asta nos pensamentu. 
•	 
Ta	pasobra	awe,	na	skol,	nos	no	ta	siña	di	nos	héroenan,	 
ni nos no ta mira nos mes den bukinan di historia, ta p’esei 
kada bes ku un di nos mes hendenan balente tribi lanta para 
duru pa enfrentá e kolonisadó opresor, nos supkonsiensia 
ta bisa nos pa nos keda leu, pasobra, segun nos miedu, 

e	balente	lokal	ei	lo	topa	un	final	hopi	kruel.	 
•	 
Riba	instrukshon	nos	lidernan	lokal	ta	dobla	den	tur	skina	 
i bògt, kome nos mes ruman, purba frustra e lucha k’e ta 
hiba pa nos tur, djis pa komplasé algun strañero ku nos 
no sa mes ta kiko ta nan berdadero intenshon. 
S.B. Marten, 2022 

KRALENDIJK- 
Par- 
tisipantenan di Miss Bo- 
naire, ya pa sinku luna ta 
den un trayekto di prepara- 
shon i edukashon. Esaki lo 
kulminá den un evento fi- 
nal dia 3 di desèmber 2022. 
E partisipantenan a tuma 
parti na vários charla entre 
otro etikèt i protokòl, pa 
Tica Sealy, ‘public speak- 
ing’ pa Jefferson Rosalia 
di Eagle Eye Media, de- 
saroyo personal y konose- 
mentu en general pa Rosita 
Paaiman, téknika di entrev- 
ista pa Siagnee Everts, lès 
di makiahe serka Pierreson 
Thielman, lès di pasarela , 
konosementu di sertámen 
di beyesa y preparashon 
mental serka Akisha Al- 
bert, ‘personal training fit- 
ness’ serka Thursten Win- 
klaar , kuido ku kueru ku 
produkto nan natural pa 
Angie Bermudez y Nutris- 
hon serkaTina Woodley. 
Dia 5 di novèmber prók- 
simo lo bai tin un pre-even- 
to di Miss Beach Beauty 


kaminda lo por atmirá e 
tres finalistanan pa e sertá- 
men di Miss Bonaire 2022. 
E partisipantenan lo tin 
vários desfilenan den trahe 
di baño y playero alabes lo 
wòrdu kompañá pa Dj Ash, 
i lo tin presentashon di gru- 
po di baile, artistanan lokal, 
i un “Special Guest” pa en- 
tretené e públiko na Hang 
Out Beach Bar Sorobon. 
Karchi ta optenibel serka 
tur partisipante i pa mas 
informashon bishitá e face- 
book y Instagram página @ 
missbonaire E evento final 
di Miss Bonaire, kual ta 
‘full VIP’ gala, lo tuma lugá 
dia 3 di dezèmber próksimo 
den Sala di Courtyard Mar- 
riott Bonaire. 
Un evento di ‘glam- 
our’ na nivel haltu ku pre- 
sentashon di vários artista 
i showtime kaminda e tres 
finalistanan ku ta repre- 
sentando Bario di Niki- 
boko, Antriol y Playa Pa- 
riba lo kompetí pa e korona 
máksimo di Boneiru; Miss 


Bonaire 2022. 
E korona ta diseñá i 
trahá pa Melao Jewelry na 
Bonaire. 
Sera konosí ku e tres 
finalistanan. 
E potrètnan a wòrdu 
saká dor di e famoso fotó- 
grafo Boneriano Roelton 
Thode. E trahenan di baño 
i asesorionan ta di Deseo 
Chique.Potrèt nan a wòrdu 
saká na Sorobon Beach Bo- 
naire. 
Partisipante number 1 
ta Miss Nikiboko, Michell 
Andrea Emerenciana di 18 
aña di edat. El a nase na Co- 
lombia, haltura 1,79 meter i 
su midínan ta 88-64-88. Su 
ambishon ta pa un dia logra 
su diploma di ‘Spesialista 
di Beyesa’ i konstruí su 
soñonan. E ke tin su pro- 
pio negoshi i ta un modelo 
y ‘rolmodel’ Boneriano fa- 
moso. Su hòbinan ta landa- 
mentu i entrená den gim- 
nasio. Partisipante number 
2 ta Miss Antriol, Caroline 
Porras di 20 aña di edat. 
El a nase na Boneiru, hal- 
tura 1,73 meter, su midínan 
86 - 60- 90. Caroline su 
ambishonnan ta modelahe 
lokalmente i internashonal- 
mente. E ke sigui krese den 
e área di modelahe i moda 
i un dia yega na lusi riba 
‘cover’ di entre otro Vogue 
komo modelo y rolmodel 
Boneriano. 
Hòbinan 
ta 
saka potrèt i alabes e gusta 
snòrkel i biaha pa eksplorá 
diferente kulturanan. Par- 
tisipante number 3 ta Miss 
Playa Pariba, Ruba Pouchet 
di 26 aña di edat. El a nase 
na Boneiru, haltura 1,75 
meter, su midínan 88 - 66- 
90. Ruba ke ta un persona 
ku hóbennan por ta orguy- 
oso di dje. Trahando pa un 
organisashon ku ta protehá 
naturalesa a siñ’e hopi di 
peliger ku nos naturalesa ta 
den. El o ke ta un persona 
ku ta sali dilanti pa protek- 
shon di naturalesa y eduká 
hóben nan riba e tereno aki. 


Partisipantenan pa Miss Bonaire den: 
Trayekto di preparashon 


Su hòbinan ta inkluí tur kos 
ku ta asosiá ku laman entre 
otro; snòrkel, landamentu, 


kayak òf ta simplemente na 
un bich i lesa buki. Tambe e 
gusta biaha. 

Kore kabai (‘horsebackrid- 
ing’) ta un di e aktividatnan 
ku mi tabata sa for di pro- 
mé ku nos a yega Costa 
Rica ku mi ker a hasi. Mi 
a mira hopi video di esaki, 
kon e kabainan ta kana den 
naturalesa bunita, kantu 
di laman, i tin biá asta 
den laman. Esaki tabata e 
ekskurshon tambe ku mi a 
buk ora nos a yega Costa 
Rica. 


Mi dia faborito na Costa Rica 


Instrukshon 


Den área di e volkan Arenal, kaminda nos tabata keda, taba- 
tin diferente lugá ku ta ofresé esaki. Mi a wak esun ku tabatin 
mihó	‘rating’	i	mi	a	yega	na	‘Cabalgata	Don	Tobias’.	E	tabatain	 
hopi bon komentario i mi a disidí pa buk esei. 
Nos a lanta mainta trempan kome algu hopi lihé pa ta kla 
ora e shofùr buska nos pa bai na rancho di Don Tobias pa kore 
kabai. Don Tobias ta doño di e rancho i e kabainan, pero e ta 
bieu kaba ku 90 piku aña i ta otro hende ta manehá esaki p’e. 
Nos a pasa buska dos otro persona di Fransia ku tambe 
tabata bai pa kore kabai. Den tur esaki awa tabata kai sin stòp, 
i tin biá hopi duru. Ami tabata preokupá ku si tòg e trep por a 
sigui, pero tur kos a sigui manera nada. Mi tabata bon prepara 
ku mi ‘regenjas’ sí, pero mi tabata pensa ta kon nos ta bai hasi 
kore kabai den áwaseru, lodo i tur muhá. Tur kos a sigui nor- 
mal, asta na e rancho mes nan tabata ofresé poncho. 



Despues ku nos nos a haña informashon i a yena tur papel 
tabata ora pa nos aña nos kabainan. Ami a haña un kabai hopi 
bunita pretu i blanku ku wowo blo. E tabata yama gato loco. 
Ora nan a bisa mi e nòmber ma pensa dikon nèt ami nan a 
duna e kabai ei, pasobra aki ta masha trankil, anto ku un kabei 
loko. El a resulta di ta trankil sí. 
Nan a spièrta mi un kos sí, esta ku e kabai no gusta ta saka 
potrèt, i ta bèrdat. Kada bes ku mi a bai saka potrèt kuné el a 
keda hasi fèrfelu i move. 
Mi	mama	su	kabai	tabata	yama	Choco,	un	kabai	grandi	ku	 
un koló maron hopi bunita. E kabai aki sí tabata hopi fèrfelu. 
Kada bes e tabata keda para pa kome yerba. Kada bes mi 
mama tabata keda atras, pasobra e no tabata ke kore. Despue- 
s e kabai a disidí di kore normal. 



No ta promé biá ku mi a kore kabai. Algun aña pasá mi 
a	 kore	 kabai	 ora	 mi	 tabata	 na	 Colombia,	 Medellin.	 Semper	 
despues di esei mi a keda ku e gana di por a kore kabai bèk. 
E	eksperensia	aki	tòg	ta	hopi	diferente	for	di	esun	di	Colombia	 
i mas intensivo. 
Na	Costa	Rica	tabatin	hopi	subida	i	bahada,	tin	biá	lodo	ma- 
sha hundu, otro biá nos a kana den awa òf riu. Tur esaki den 
áwaseru. 
Nos a haña instrukshon ku ora e kabai ta subi nos mester 
lèn i manda nos kurpa diranti i ora nos ta baha for di seru nos 
mester lèn patras i manda tur nos peso patras. Ora nos ke bai 


Gato Loco 

robes bo ta trèk e kabuya na kabes di e kabai robes i pa bai rèks bo ta hala 
e kabuya den e direkshon ei. 


Pa e kabai por kore, ta dun’é un skòp chiki ku pia i pa e kore mas duru bo 
ta klap e kabai ku un kabuya patras di su lomba. Nan ta yama esaki turbo. 
Den kuminsamentu mi a kore trankil so, pasobra mi mester a kustumbrá 
ku e kabai. Despues di esei kada bes mi tabata pone e kabai den ‘turbo 
mode’ pa kore kuné. 
Durante e ekskurshon nos a bishitá diferente lugá ku e volkan Arenal a 
afektà despues di e erupshon di e volkannan. Nos por a asta mira e krater- 
nan ku nan a kousa. Tambe nos a pasa den riunan, i diferente otro rancho. 
Tabatin un ora tambe riba nos ruta ku mester a pasa meimei di baka. 
Un kos ku nos no a logra wak na e momentu ei ta e volkan mes ku nos 
a bini pa wak, tabata hopi nubiá kasi tur e momentunan ku nos tabata riba 
kabai. Nos a haña solo i bon wer pa nèt 15 minüt masoménos. E volkan aki 
tabata	un	di	e	volkannan	mas	aktivo	na	Costa	Rica	ku	diferente	erupshon	pa	 
aña. E ta asta den tòp 10 di e volkannan mas aktivo na mundu. 
Aunke pa mas ku 10 aña kaba e no tabata hopi aktivo, tòg ta posibel ku 
e ta saka un tiki huma òf lava. Pero nada manera e tabata ántes. 
Na 1968 tabatin un di e erupshonnan ku a hasi mas daño, spesialmente 
na e banda oost di e di e seru i e esaki a krea 3 krater. 
Pueblo	negro,	Tabacon	i	San	Luis	a	wòrdu	destruí	i	78	persona	a	fayesé. 


E korementu di kabai mes tabata hopi dushi. E sintimentu ku bo ta haña 
ora e kabai ta bai duru ta hopi dushi. Bo ta sinti bo liber. 
Tabatin un momentu sí ku mi a haña un aksidente chikí ku mi kabai Gato 
Loco.	E	tabata	koriendo	hopi	duru	riba	un	tereno	di	yerba	bayendo	den	 
direkshon du un palu. Ami a pensa ku e ta bai hala, pasobra mi ta riba dje, 
pero e no a hasi esei. El a pasa banda di e palu hopi duru. Mi pia a rèk a 
dal den e palu. Mi no ta gaña; el a hasi hopi doló, despues di tempu tambe 
mi a haña un mancha blou grandi na mi pia, pero den e momentu ei mes mi 
tabata asina konentu ku e eksperensia ku e no a afektá mi. 
E mucha hòmber ku tabata guia e tour tabata mi tras i el a spanta. E la 
bin	wak	mi	i	zundra	Gato	Loco.	Pero	mi	a	bisa	ku	ta	okay.	Otro	ora	nan	sí	 
mi kabai tabata trankil. 
Nos a keda manera un 3 ora riba e kabainan ku algun break. Tabata un 
eksperensia hopi dushi ku nunka di mi bida lo mi lubidá. Spesiamente mi ta 
sinti mi hopi mas afortuná di a hasi e eksperensia aki huntu ku mi mama. 
E mes na kuminsamentu no tabata pensa pa bai kore kabai, pero des- 
pues	tòg	a	disidí	di	hasi	esaki	huntu	ku	mi.	Tabatin	bia	mi	ta	mira	e	ku	Choco	 
ta kore bai i tabata hopi atmirabel. Mi mama tin hopi kurashi pa hasi hopi 
ku mi. 
Mas ku mi mes. Ami tin biá ke hasi hopi kos, pero den kuminsamentu 
tòg mi ta haña miedu. Esaki a pasa tambe e siguiente dia ku nos a bai hasi 
‘ziplining’, algu ku tabata riba mi ‘bucket list’ pa hopi tempu. 


Algu ku nan a konta nos, loke mi a haña lástima, ta ku Don Dobias a 
bende hopi di e terenonan ku Bill Gates i e plannan ta pa tiki tiki traha hotèl 
riba	e	tereno	nan	aki.	Esei	ke	men	ku	si	mi	no	bai	Costa	Rica	den	e	siguiente	 
añanan aki, lo no ta posibel pa mi hasi ekskurshon aki riba e mesun tere- 
nonan. Ya kaba mi tabata sinta pensa kaba ku mi ke bini bèk pa hasi esaki, 
kisas den un temporada ku ménos áwaseru. 
Ora	nos	a	yega	bèk	nos	a	bebe	kòfi		i	a	haña	fruta	i	arepa	fresku	trahá	na	 
e manera tradishonal. Esaki tambe tabata hopi dushi. Si tin kualke persona 
ku	ta	lesa	esaki	i	ku	ta	plania	pa	bai	Costa	Rica	na	e	área	di	Volcan	Arenal	 
lo	mi	rekomendá	pa	nan	tuma	e	tour	na	Cabalgata	Don	Tobias.	 


‘Turbo mode’ 


Hopi dushi 


Bill Gates 

ARUBA 
HULANDA 


HULANDA – Djárason 
polis a detené tres hòmber 
pa intento di estafa pa balor 
di mas òf ménos 150 mion 
euro. 
Ta sospechá e trio di 


Tres detenshon pa estafa 


a traha un rapòrt di in- 
spekshon falsu di kua nan a 
ofresé dos mion barí di zeta 
na benta ku no ta eksistí. 
Ta trata akí di un hòm- 
ber di 47 aña di Hellevoet- 


sluis, un hòmber di 51 aña 
di Zwartsluis i un hòmber 
di 58 aña di Vlaardingen. 
A detené dos di nan na kas, 
esun di tres na su lokalidat 
di trabou den haf di Rotter- 


dam. 
A base di rapòrtnan falsu 
i video fabriká, e trio a trata 
na bende barínan di zeta 
ku probablemente tabata 
riba tereno di haf di Rotter- 
dam, segun un publikashon 
di media regional di Rijn- 
mond. 
E inspekshon di e em- 
presa ku tabatin interes 
den e kompra, no a konfia 
e asuntu i a involukrá po- 
lis. Polis a kuminsá ku un 
investigashon i a detektá e 
sospechosonan hopi lihé. 
Polis ta bisa ku e triki di 
estafa ta un problema kresi- 


ente den haf di Rotterdam. 
Ta yama e triki spesífiko 
akí ‘tank and storage spoof- 
ing’ i kantidat grandi di 
empresa ta keda estafá pa 
miónes euro anualmente. 
Segun polis hopi kom- 
pania ku a bira víktima no 
ta hasi denunsia. 
Dor di esaki e kantidat 
di denunsia i notifikashon 
ta varia enorme pa aña i e 
suma di daño tambe. 
No tur empresa ta bai 
direktamente pa pago, pero 
tin tambe kasonan kaminda 
empresa ta pèrdè miónes, 
segun polis. 


HULANDA – Ku tur es- 
fuerso, e servisionan di ayu- 
do na e momentu akí ta en 
buska di e desaparesidonan 
riba bich, Caroline van de 
Pols, Burgemeester di Ter- 
schelling, ta bisa durante 
un enkuentro ku prensa to- 
kante un choke entre un fèri 
un un taksi di laman na e 
isla. Entre tantu e búskeda 
ta sigui, e ta splika emosho- 
nal. “Esaki ta e momentu 
mas teribel, pasobra esaki 
ta nifiká ku bo ta realisá bo 
mes ku un reskate no ta real 
mas.” 
Dos hende a muri i tres 
hende, bou di kua un mu- 
cha di 12 aña, ainda ta de- 
saparesé. Servisionan di 
yudansa ainda ta buskando 
i esaki riba eskala grandi, 
segun e burgemeester. 
E burgemeester ta papia 
di un dia pretu. Tin tristesa 
di rou riba e isla. Ta horibel 
loke a sosodé. E investi- 
gashon na kiko a bai robes, 
ainda ta tumando lugá, pa 
kua no por bisa mashá. Un 
enkuentro pa habitante i 
famia di e fayesidonan ai- 
nda no tin nada konkreto. 
E fèri Tiger di e kompa- 
nia Doeksen, un boto ku ta 
hasi biahe ku hopi pasahero 


Despues di aksidente entre fèri i taksi di laman 
Reskate dos desaparesido no ta real mas 


ku ta sali di e isla pa tera 
firme i kontrario, na mo- 
mentu di e insidente tabata 
27 hende na bordo. E taksi 
di laman, Stormloper, taba- 
tin ocho hende na bordo. E 
taksi di laman a senk. 


Kuater hende ku tabata 
bordo di e taksi a keda res- 
katá mesora for di awa. A 
saka tambe un otro persona 
for di laman. 
Esei tabata e promé vík- 
tima ku mester a reanimá, 


pero lástimamente sin re- 
sultado. Despues tabatin 
menshon di dos desaparesi- 
do, di kua a haña unu den 
kareda di mitar di nuebe, 
kende tampoko a sobrebibí. 
E motibu di morto di e dos 


personanan akí, sea ta dor 
di herida òf sí nan a hoga, 
ainda no ta konosí.Tiger 
tabata pasa awa, pero a sa 
di alkansá Harlingen seif. E 
fèri a haña daño, pero niun 
hende a resultá heridá. 

WILLEMSTAD – Di 
dia 24 te ku 26 di òktober, 
Minister Hoekstra lo bishitá 
St. Maarten, Kòrsou i Aru- 
ba pa dialogá ku e Promé 
Minister i Gobernadornan 
di e paisnan tokante desa- 
royonan geopolítiko aktual 
na Oropa i den hemisferio 
wèst. 
Banda di e komber- 
sashonnan bilateral ku Pro- 
mé Minister i Gobernador- 


Minister Hoekstra ta bishitá 
Karibe 
nan di e paisnan di Karibe, 
Minister Hoekstra tambe lo 
presidí e Konsulta di Rela- 
shonnan Eksterior di Reino 
na Kòrsou. 
E konsulta anual akí ta 
brinda espasio pa diskutí 
tokante vishon i interesnan 
di e paisnan, ku e meta fi- 
nal pa konhuntamente duna 
kontenido na e relashonnan 
eksterior. 
Minister Hoekstra, Pro- 


mé Minister Pisas di Kòr- 
sou, Promé Minister Jacobs 
di St. Maarten i Promé 
Minister Wever-Croes di 
Aruba entre otro lo papia 
tokante konsekuensianan di 
e guera na Ukrania pa e re- 
gion Karibense, e relashon- 
nan ku Venezuela i tambe e 
kolaborashon multilateral. 
Na final di e konsulta 
lo tene un Konferensia di 
Prensa. 


W I L L E M S TA D - 
-Relashoná ku un inves- 
tigashon kaminda a hòrta 
piesa for di dos outo dia 
7 di òktober 2022, tim di 
joyriding a hasi dos de- 
tenshon mas. 
Djaweps 20 di òkto- 
ber 2022 alrededor di 


Detenshon pa ladronisia 
i inkubrimentu 
11.15’or di mainta tim di 
Joyriding a hasi dos deten- 
shon den área di Brieven- 
gat. 
A detené e hòmber so- 
spechoso D.I.M.B., di 20 
aña nasé na Hulanda, relas- 
honá ku ladronisia di piesa 
di outo i R.B.D., di 22 aña 


nasé na Kòrsou, relashoná 
ku un kaso di enkubri- 
mentu. 
A presentá ámbos so- 
spechosonan dilanti un 
fiskal ouksiliar ku a or- 
dená nan enkarselamentu 
pendiente di mas investi- 
gashon. 


W I L L E M S T A - 
-Djaweps 20 òktober, alre- 
dedor di 06.00or di mainta 
personal di Divishon di 
Krímen Organisá huntu 
ku tim di Aresto a tene 
un entrada hudisial na un 
adrès na Seroe Grandi. 
E entrada hudisial ta 
den kuadro di un investi- 
gashon penal ku ta andan- 
do relashoná ku un kaso 
di violashon di lei di opio. 


WILLEMSTAD--. Ko- 
legio San Dominico i Skol 
Emmy Bertholda a haña 
aprobashon di UNESCO 
pa forma parti di e ret in- 
ternashonal di UNESCO- 
ASPnet. 
E dos skolnan aki ta 
pertenesé awor na un ko- 
munidat global di skol ku 
for di 1953 ta stimulá i krea 
mas oportunidat. Nan ta 


Dos skol mas a bira Skol di Unesco 
haña oportunidat pa parti- 
sipá na interkambio i kon- 
sientisashon di balor den 
edukashon pa kompren- 
shon internashonal i den 
inovashon. 
Tambe pa partisipá den 
kampañanan global, sele- 
brashon i kompetensianan 
konforme prioridatnan di 
UNESCO. Finalmente pa 
konektá, kolaborá òf frater- 


nisá ku skolnan partner den 
mas ku 180 pais rònt mun- 
du. 
UNESCO Associated 
Schools Network (ASPnet) 
a originá na 1953, momen- 
tu ku UNESCO a lansa un 
proyekto ku yama ‘Plan 
Koordiná pa Aktividatnan 
Eksperimental den Edu- 
kashon pa Biba den un Ko- 
munidat Mundial’. 


Awendia, 
ASPnet 
ta 
representá un ret global di 
11,700 instituto edukasho- 
nal den 182 pais ku ta ofre- 
sé edukashon pre-básiko, 
básiko, sekundario, tékniko 
i vokashonal òf entre- 
namentu pa bira maestro. 
Miembresia di ASPnet 
ta pòrnada pa tur miem- 
bro. No mester paga pa 
aplikashon, atmishon, serti- 
fikashon òf renobashon di 
miembresia. 
E dos skolnan a apliká 
na UNESCO i nan a haña 
aprobashon basá riba e ak- 
tividatnan ku nan ta desple- 
gá. Ku afiliashon di Kole- 
gio San Dominico i Emmy 
Bertholdschool, 
Kòrsou 
por ta orguyoso di tin awor 
kuater skol ku por yama 


nan mes Skol di UNESCO. 
E promé ta Skol di 
Fundeshi Kolegio Don Sar- 
to/Soto na 2009 i e di dos na 
2018 ku ta Skol di Fundeshi 
J.W.Th. Schotborgh. 
Otro luna riba dia inter- 
nashonal di Toleransia e 
skolnan ta risibí nan serti- 
fikado. 
Esaki lo sosodé durante 
un aktividat atardi riba Wil- 
helminaplein.. Edukashon 
ta UNESCO su priori- 
dat kardinal, pasó e ta un 
derechi humano básiko i e 
fundeshi kaminda ta kon- 
struí pas i stimulá desaroyo 
duradero. Skolnan interesá 
pa apliká por tuma kon- 
takto ku UNESCO Curaçao 
via di imeil info@natcom- 
curacao.org 
Entrada hudisial ku 
detenshon 


Enkonekshon ku esaki 
a detené e hòmber sos- 
pechoso P.A.C., nase na 
Kòrsou di 37 aña di edat 
na e adrès ariba menshoná. 
Durante e entrada hudisial 
a haña i konfiská un tele- 
fòn selular . 
A presentá e sospecho- 
so dilanti un fiskal ouksi- 
liar ku a ordená su en- 
karselamentu pendiente 
di mas investigashon. 


ARUBA 
KÒRSOU 

ORANJESTAD -- Dia- 
huebs tabatin un caso re- 
marcabel den Corte. E 
acusado ta un mucha muhe 
menor di edad y e testigo 
den su caso, cu e persona cu 
tabata den su compaña ora 
cu el a comete e delito ta 
un adulto di mas cu 50 aña. 
E mucha muhe di 17 aña 
a bay haci un amiga di dje 
un fabor di saca placa cu su 
bancomatico. E motibo ta 
cu e amiga mes tabata traha 
y no por a haci esaki. 
Nan intencion tabata pa 
bay trip despues di trabou. 
E mucha muhe sinembargo 


Adulto a hiba menor di 17 aña cumpra 
alcohol y droga 


mes no ta stuur y a bay cu 
un amiga di dje y su mama: 
un señora di 51 aña. E se- 
ñora aki, kende tabata te- 
stigo den e caso, na fabor di 
e acusado, ta esun cu a trip 
cu e grupo henter anochi te 
casi mainta. Inclusive ora 
cu e menor a haci uzo di e 
bancomatico di su amiga, 
sin autorisacion. 
E mucha muhe tabatin 
autorisacion pa saca sola- 
mente 100 florin. Cu e 100 
florin el a pidi su amiga di 
51 aña pa hib’e bay saca 
e placa, cumpra alcohol y 
despues bay busca droga y 


pildo XTC pa cumpra den 
Madiki. 
Nan ta bisa cu a duna un 
choller placa pa bay cum- 
pra e droga pa nan ora cu 
nan a yega Madiki. Un sto- 
ria cu fiscal no a kere. E te- 
stigo a duna un declaracion 
cu ta manera algo palabra 
cu e acusado pa cual Fiscal 
a bisa e no ta kere mucho 
den dje. Pero loke cu a hala 
atencion ta cu e muhe aki 
di 51 aña ta esun cu a core 
rond cu e grupo, a hiba e 
menor cumpra e alcohol y 
droga, a bay keiro na San 
Nicolas. Y rond di 4’or di 


marduga a dicidi di baha 
Playa bek pa cumpra alco- 
hol atrobe, pero e biaha’ki 
na un cas cu ta bende den 
scondi. 
E actitud di e testigo aki 
sigur no ta e ehempel pa 
un menor di edad. P’esey 
den e caso aki ta dos hende 
mester a hiba dilanti tambe 
pa loke a pasa. E mama di 
e menor pero mas ainda e 
amiga di cas. 
Lo tabata na su luga 
despues cu el a admiti den 
Corte di a hiba e mucha 
muhe di 17 aña Madiki, pa 
na final “ambtshalve” de- 
tene pa e rol cu el a hunga. 
Pero esaki no a sosode. No 
ta importa si e mucha muhe 
ta uza alcohol of no. E 
menor den e caso aki a wor- 
do haya culpabel y a haya 
como castigo den forma di 
trabou pa comunidad. 
Tabatin un otro caso 
despues cu tambe a hala a- 
tencion. 
Esaki ta di un mucha 
homber acusa di a tene re- 
lacion sexual cu dos menor 
di edad, na momentonan 
diferente. Den e prome 


caso e mucha muhe tabata 
su chick ora cu nan tabatin 
17 y 14 aña y e mama ta- 
bata na altura di esaki. Den 
e di dos caso, e tabata un re- 
lacion menos serio unda cu 
e tabatin 20 aña y e mucha 
muhe 14 aña. Nan tabata 
topa un bes pa luna. Pero 
e mucha muhe tabatin hopi 
problema na cas y a conta 
poco cosnan serio na wela 
di e acusado pero tambe 
na e mama di bario, unda 
e mucha homber ta biba na 
Pos Chikito. 
Segun hoben aki, e mu- 
cha muhe a conta nan cu 
e tabata haya mal trato di 
berdad na su cas, tabata 
mar’e na cabuya y su tata 
a abusa di dje. P’esey el a 
bay dos biaha caba for di 
cas. E hoben a conta e cos 
aki na Polisnan y awo den 
Corte. Pero desde cu el a 
conta e situacion na Polis, 
nada no a wordo haci. Den 
corte el a bisa cu e ta kere 
cu e situacion emocional 
den cual, segun e mama, e 
mucha muhe menor ta debi 
na nan mes y eynan mester 
haci algo. 


ORANJESTAD -- Di- 
aranson den oranan trem- 
pan di anochi por a mira 
varios polis na un cas den 
Maxwellstraat. Locual a 
sosode ta cu n’e cas aki cu 
ta pertenece na un ex po- 
litico y ex parlamentario a 
bin haya un Scooter cu lo a 
wordo horta mas trempan 
den dia. Esaki lo a wordo 


Dos menor di edad deteni pa 
ladronicia di Scooter 


horta na Pos Chikito mes 
den area di Spaans Lagoen. 
Doño di e Scooter di un 
of otro manera a bin haya sa 
cu su Scooter ta den un den 
dicho caya y mas cu claro 
a avisa polis. A bin resulta 
cu e mama ex politico apa- 
rentemente no tawata sa cu 
su dos yiunan lo a horta un 
Scooter. Polisnan compaña 


pa un Sub Fiscal a drenta e 
cas pa asina bay cu Scoo- 
ter, unda a bin haya mas 
piesa tambe cu no ta co- 
noci si esakinan tambe ta 
procedente di ladronicia. 
Transportwagen a wordo 
pidi unda cu a ambos yiu 
menor di edad a wordo 
deteni pa ladronicia y hiba 
warda di polis. 

ORANJESTAD - Aru- 
ba a ricibi bishita di Al- 
calde di Roatan un isla cu 
ta pertenece na Honduras, 
sr. Ronnie McNab y su 
delegacion. Motibo di e 
bishita tabata pa mira con 
diferente proceso ta tuma 
luga na Aruba, entre otro e 
uzo di incinerator pa mihor 
maneho di desperdicio, den 
cuadro di e similaridadnan 
cu e islanan tin. sr. McNab 
a indica cu ta admira con 
organisa y desaroya Aruba 
ta, cual ta e deseo cu tin pa 
Roatan tambe. Prome Mi- 


Pa mira con e incinerator ta funciona 
Alcalde di isla roatan a bishita Aruba 


nister Evelyn Wever-Croes 
a expresa cu e encuentro ta- 
bata hopi ameno. 
Prome Minister Wever- 
Croes a splica cu e team 
cu a bishita Aruba a elo- 
gia Aruba pa con desaroya 
Aruba ta, pero tambe pa e 
forma con ta atendiendo cu 
desperdicio y e uzo di e in- 
cinerator. 
Roatan ta un isla cu ta 
pertenece na Honduras y e 
ta depende principalmente 
di turismo. Compara cu 
Aruba cu ta ricibi mas tanto 
turista ‘stay over’, Roatan 


ta ricibi mas tanto turismo 
crusero. Un otro similari- 
dad ta, cu e isla tin mas o 
menos 100 mil persona ta 
biba. 
Conisderando e similari- 
dadnan aki, a intercambia 
diferente idea di loke ta 
traha bon cerca nan cu lo 
por funciona na Aruba y 
vice versa. A palabra cu den 
futuro lo sigui intercambia 
ideanan. 
Sr. Marlon Croes a spli- 
ca cu na Honduras nan ta 
explorando otro forma mas 
innovativo pa deshaci di 


sushi diario cu nan ta pro- 
duci. Den cuadro di esaki, 
nan a bin den contacto cu 
un compania internacional 
cu ta deliver incinerator na 
Inglatera y nan a wordo re- 
comenda pa wak esun na 
Aruba como cu e ta den 
operacion. Sr. Croes a duna 
di conoce cu e team a keda 
hopi satisfecho cu con e in- 
cinerator ta funciona y con 
ta kima e sushi den forma 
responsabel pa salubridad 
publico, teniendo medio 
ambiente na cuenta. A base 
di e informacion cu nan 
a haya di e team di DOW 
cu ta opera e incinerator, e 
profesionalnan a expresa 
cu nan lo cumpra 2 of 3 in- 
cinerator pa instala na Hon- 
duras riba e isla di Roatan. 
Cu e meta pa reduci e can- 
tidad di sushi cu tin, y pa 
cera nan landfill (termino 
largo). 
Ademas, nan a men- 
ciona cu nan ta wak Aruba 
mane un role model pa loke 
ta ordenacion, personanan 


gentil, isla limpi, bon man- 
teni y nan tambe tin e deseo 
pa yega unda Aruba ta, sr. 
Croes a bisa. 
Sr. Ronnie McNab a 
gradici 
Prome 
Minsiter 
Wever-Croes pa a rici- 
bie y su delegacion. Nan 
ta hopi contento di por a 
ricibi e oportunidad pa tra- 
ta temanan cu ta concerni 
ambos isla. E deseo ta pa 
mira Roatan bay dilanti y a 
traves di e bishita aki por a 
haya un bista di con e por 
wordo haci entre otro riba 
tereno di uzo di e incinera- 
tor pa atende cu maneho di 
desperdicio. ‘Nos ta aspira 
pa tin un desaroyo igual cu 
Aruba na nos isla un dia, y 
pues kico ta mas mihor cu 
papia cu esnan encarga cu 
esaki,’ sr. McNab a expresa. 
Prome Minister Wever- 
Croes a termina bisando cu 
sr. McNab y henter e de- 
legacion a keda impacta cu 
Aruba y e desaroyo cu nan 
a mira, cual ta hacibo or- 
guyoso. 


ORANJESTAD -- Kon- 
seho di Minister di Reino a 
disidí di no duna Aruba in- 
strukshon pa aña 2022. Un 
mihó resultado inesperá ta 
buta ku e défisit ta yega na 
112,7 mion florin arubano, 
53 mion euro. 
Ku esaki e défisit ta keda 
bou di e 131 mion florin pa- 
labrá i pa e motibu ei un in- 
strukshon no ta nesesario e 
aña akí. 
E mihó resultado di Aru- 
ba a sali na kla despues di e 
konseho di Kolegio Super- 
vishon Finansiero di Aruba, 
CAft. Dia 13 di yüli CAft a 
konsehá Konseho di Mini- 
ster di Reino pa duna Aruba 
un instrukshon pa motibu 
ku gobièrnu di e pais no ta- 
batin su presupuesto balan- 


Konseho di Minister no ta duna instrukshon 
na Aruba 
sá. CAft no a nota paso pa 
trese mas balanse den gastu 
i entrada di e pais i segun 
CAft, Aruba no ta hasi su- 
fisiente pa drecha su situ- 
ashon finansiero pa término 
largu. 
“Ta bon ku gobièrnu di 
Aruba na último momento 
a presentá algun mihó re- 
sultado ku ántes tabata spe- 
ra i asina tene e défisit riba 
su presupuesto pa e aña aki 
bou di e límite palabrá”, 
asina Sekretario di Estado 
Alexandra van Huffelen di 
relashon den Reino ta in- 
diká. 
“Ku esaki a evitá un in- 
strukshon pa 2022.” 
Pero ainda e sekretario 
di estado i gobièrnu Hulan- 
des ta preokupá pa futuro di 


e pais i di rubianonan. Nos 
ta mira ku Aruba ta man- 
tené debe grandi, mas di 90 
porshento di e ‘Bruto Bin- 
nenlands Product’ (BBP). 
Esaki mester baha ku mi- 
tar. Kasi 19 porshento di e 
presupuesto awor ta bai na 
pago di interes. 
Ta sèn ku lo ke invertí 
den enseñansa, salubridat 
òf kombatimentu di pobre- 
sa, kos ku ta importante pa 
e hendenan den e pais. 
Den Konseho di Mini- 
ster di Reino a palabrá an- 
teriormente ku otro aña e 
pais mester tene su mes na 
e reglanan presupuestario 
atrobe. 
E reglanan aki ta indiká 
ku Aruba mester tin un 
surplus di 1 porshento di 


e BBP. Na 2023 Aruba no 
por hasi un apelashon mas 
riba fiansa di emergensia 
manera durante periodo di 
Corona, e asina yamá sos- 
ten di likides. 
“Pa konstruí un pais 
i mantené konfiansa di e 
merkado finansiero, ta im- 
portante pa tin un presu- 
puesto ku ta kuadra. Ku un 
debe di 5,8 mil mion florin, 
Aruba ta duna futuro ge- 
nerashon un peso enorme 
pa karga. 
Pa e motibu ei ta suma- 
mente importante ku e pre- 
supuesto ta kuadra ku e pa- 
labrashonnan hasí i ku tin 
sèn pa tur lokual rubiano- 
nan ke pa nan pais,” asina e 
sekretario di estado a bisa. 
Na nòmber di e gabi- 


nete, e sekretario di estado 
a manda un karta pa gobièr- 
nu di Aruba pa pone gobièr- 
nu na altura di e desishon 
di Konseho di Minister di 
Reino. 
Den e karta ta hasi men- 
shon tambe di remplaso di 
e fiansanan di likides eksis- 
tente pa fiansa nobo, e asina 
yamá refinansiamentu. Esa- 
ki mester sosodé otro aña. 
Den e karta ta menshoná 
ku un presupuesto balansá, 
konektá na un ehekushon 
konfiabel i supervishon fi- 
nansiero adekuá pa medio 
di e lei di konsenso Aruba 
Financieel Toezicht (RAft), 
ta esensial pa por drenta 
den diálogo ku otro tokante 
e tópiko di refinansiamentu 
di debe. 

STATIA/SABA -- Den e 
último dos añanan Caribbe- 
an Cetacean Society (CCS) 
a bin ta studia bayena i dòl- 
fein na Antia Menor, ku 
sosten di Wereld Natuur 
Fonds (WWF-NL), Dutch 
Caribbean Nature Alliance 
(DCNA) i otro partnernan. 
CCS ta revelá e último 
resultadonan, awor ku resi- 


Mamíferonnan marino den Karibe 
Rikesa menasá 


entemente nan a kompletá 
6 ekspedishon sientífiko 
nobo den 2022, kubrien- 
do tur e islanan di Antia 
Menor. E resultadonan ta 
mustra ku nos awanan ta 
hopi riku, pero nan ta me- 
nasá. Tin mester di mas 
dato pa por protehá mihó 
e rekurso importante akí, 
ku ta un di e pilánan di nos 


ekonomia blou. 
Danki na e trabou di ko- 
perashon ku a hasi durante 
e ekspedishonnan, por a 
hasi 437 opservashon di 21 
espesie den 2 aña, inklu- 
yendo 202 opservashon di 
animalnan yòn. 


Estudio 
‘Ti Whale An Nou’, nos 


propio bayenanan chikí, ta 
e programa di mas grandi 
ku a yega di kondusí pa 
studia bayena i dòlfein den 
Karibe. E ta na promé lugá 
un proyekto lokal, guiá i 
ehekutá pa karibensenan 
motivá, inkluso hendenan 
di e islanan di Karibe Hu- 
landes, kendenan ta preo- 
kupá tokante konservashon 
di nan isla. 
Diferente empleado di 
Saba Marine Park, St. Eu- 
statius National Parks i 
WWF-NL, ta forma parti di 
e tim di CCS pa e ekspedi- 
shon akí. 
Pasobra bayena i dòl- 
fein no por rekonosé fron- 
tera humano, koperashon 
ta esensial pa studia i pro- 
tehá nan. Ta p’esei CCS a 
trese huntu partisipantenan 
internashonal riba e tereno 
akí, inkluso miembronan 
di gobièrnu i di orga- 
nisashonnan ku ta manehá 
áreanan marino protehá di 
9 diferente isla. 
Finalmente e ta un hèr- 
mènt esensial pa desaroyo 
di kapasidat lokal. 


Ekosistema marino 
Tur e islanan di Karibe 
ta dependé di e ekosistema 
marino pa nan kuminda i 


entrada, pues ta importante 
pa protehá esaki. Bayena i 
dòlfein ta hunga un ròl e- 
sensial den mantené e bon 
kondishon di ekosistema. 
Nan ta pilá di nos ekono- 
mia blou. Sinembargo, e úl- 
timo resultadonan di CCS 
ta mustra ku mas ku mitar, 
52%, di bayena i dòlfein 
opservá na 2021, tin sika- 
trisnan di orígen antropogé- 
niko. Esei ke men rastronan 
di propèler, reda, dalmentu, 
ètc., kousá pa hende. E falta 
di dato ku tin aktualmente 
no ta permití pa protehá e 
herensia natural di manera 
efektivo. Ta p’esei CCS ta 
sigui organisá ekspedishon 
pa hasi inventario na tur e 
islanan. Esaki ta e promé 
inisiativa pa loke ta trata 
akshon sostenibel di kope- 
rashon i protekshon di ba- 
yena i dòlfein den region di 
Karibe. E akshonnan akí ta 
posibel danki na sosten di e 
partnernan WWF-NL, Co- 
rail Caraïbes, Parc Naturel 
régional de la Martinique, 
EDF Group Foundation, 
Orange Caraïbes, SARA, 
DCNA, Animal Welfare 
Institute, region di Guade- 
loupe, Collectivité territo- 
riale de Martinique i Blue 
Marine Foundation. 


ST. MAARTEN – 
E último dianan Kue- 
rpo Polisial St. Maarten, 
KPSM, a tuma nota di un 
oumento di insidente òf 
intento di suisidio den- 
tro di komunidat. Agen- 
tenan polisial ta hasiendo 
nan posibel pa intervení 
i mantené individuonan 
seif. E ophetivo semper ta 
pa de-eskalá e situashon, 
ounke ku esaki a bin ta un 
reto pasobra e agentenan 


Prevenshon di suisidio 


tin falta di e profeshonal i 
treinen pa aportá individu- 
onan ku ta eksperensiá krí- 
sis di salú mental. 
KPSM ta komprondé ku 
hopi hende den komunidat 
ta pasando den tempunan 
difísil na e momentu akí. E 
problemanan ta mustra di 
ta abrumadó i permanente. 
E sintimentunan profundo i 
persistente pa yudansa por 
kondusí na depreshon. 
Suisidio tin biá ta resul- 


tado di un malesa mental 
sin tratamentu. 
Tur hende, sin eksep- 
shon, por kometé suisidio. 
Ounke ku e no ta inko- 
mun, no mester tuma esaki 
komo normal. 
Sí bo ta pasando den 
periodo 
difísil, 
aserká 
bo famia i amigunan pa 
aporte. Papia ku bo dòkter 
tokante tratamentu poten- 
sial sí e sintimentu ta keda 
persistí. 
Mental Health Foun- 
dation di St. Maarten ta 
proveé servisio di kuido 
sikiátriko relevante pa e 
populashon di e pais i is- 
lanan bisiña. Su mishon 
ta inkluí prevenshon pa 
mitigá mas tantu posibel 
malesa den komunidat. 


SABA – Un delegashon 
di e ministerio di salubridat 
públiko, bienestar i deporte, 
VWS i e instituto nasho- 
nal di salubridat públiko 
i medioambiente, RIVM, 
a bishitá Saba djárason 19 
di òktober.E kuater miem- 
bronan di delegashon, tres 
personal di VWS i unu di 
RIVM, a bishitá Saba un 
dia pa reuní ku partnernan 
di salú públiko, inkluso De- 
partamento di Salubridat 
Públiko di Entidat Públiko 
Saba, Saba Cares i kuido 


Delegashon ministerio VWS i RIVM a bishitá Saba 


hubenil Karibe Hulandes, 
ZVK. Jane O’Flynn, di- 
rektor di Departamento di 
Salubridat Públiko, a duna 
e delegashon un aktua- 
lisashon tokante salú pú- 
bliko na Saba i e trabou 
ku e departamento ta hasi. 
E delegashon a topa ku di- 
rektor di Saba Cares, Judith 
Meijer i Manager Tessa 
Alexander di Laura Linzey 
Daycare. Tambe e dele- 
gashon a bishitá Saba Com- 
prehensive School (SCS), 
kaminda nan a topa ku e 


direktor Anton Hermans i a 
risibí informashon tokante 
e progreso di e skol den e 
ambiente eskolar salú. 


Ministerio di VWS ta fi- 
nansiá salú públiko na Saba 
i ta importante pa e minis- 
terio pa risibí aktualisashon 


regular i informashon to- 
kante salú públiko i e pro- 
gramanan, inisiativa i in- 
vershon, relatá na esaki. 

K RA L E ND IJ K --E 
kampionnan di SV Real 
Rincon di Rincon, despues 
di e partido djaweps último 
kontra sv. Vitesse, partido 
ku e kampionnan di SV 
Real Rincon a gana ku skor 
di 4-2, e kampionnan di SV 


Real Rincon un biá mas den final 


Real Rincon ta un biá mas 
den e gran final di kampio- 
nato futbòl di Boneiru,e 
biá aki final di kampionato 
2022. 
E partido final di e kam- 
pionato ta tuma lugá fin di 
otro siman, pa ta eksakto 


djabièrnè 29 òktober 2022. 
E kampionnan di SV 
Real Rincon ta pendiente 
di resultado di e partido 
entre Atl. Flamingo i Ve- 
spo djadumingu awó 23 di 
òktober 2022, pa mira kua 
di e dos ekiponan aki nan 
ta bai topa fin di otro siman 
den e gran final. Sea ta Atl. 
Flamingo o ta SV Vespo di 
Rincon. 


Si ta kontra Vespo Real 
Rincon ta den e gran final, 
e fiesta lo bira grandi fin di 
otro siman na Rincon, mo- 
mentu ku e dos ekiponan di 
Rincon topa otro den otro 
klásiko di futbòl den nan 
bario di Rincon. 
Pero, tur kos ta depen- 
dé di resultado di e par- 
tido djadumingu awó, pa 
mira si ta Atl. Flamingo o 


ta Vespo ta bai topa ku e 
kampionnan di SV Real 
Rincon den e gran final fin 
di otro siman, pa ta eksakto 
djabièrnè otro siman dia 28 
di òktober 2022. 
Nos ta deseá e ekiponan 
SV Atl. Flamingo i SV Ve- 
spo tur, pero tur klase di 
éksito den e partido dja- 
dumingu awó entre e dos 
ekiponan aki. 


KRALEDIJK--FFB ku 
ta e federashon di futbòl di 
nos isla, ta yama bonbiní 
na sr. Cristhian Tonelli di 
Concacaf riba nos isla di 
Boneiru. 
Sr. Tonelli su bishita na 
Boneiru ta pa guia, asistí 
i yuda e klupnan di futbòl 
di nos isla ku e proseso pa 


FFB ta yama bon biní 
na Christhian Tonelli 
logra nan Club License. 
Awe djasabra 22 di òkto- 
ber 2022, lo tin un reunion 
ku e klupnan relashoná ku 
esaki. 
Di parti FFB ta deseá sr. 
Tonelli tur kos bon ku e re- 
union ku e klupnan di fut- 
bòl di nos isla. 
Ta deseá tambe e klup- 


K R A L E N D I J K - 
-Djadumingu awó kam- 
pionato futbòl di nos isla 
ta sigui ku e partido entre 
e ekiponan Atl. Flamingo 
di Nikiboko i Vespo di 
Rincon, por sièrto e últi- 
mo partido di e buèlta aki 
promé ku final. 
E ekipo ku gana e par- 
tido aki ta topa otro siman 
ku e kampionnan di SV 
Real Rincon den e gran fi- 
nal di e kampionato 2022. 


Flamingo - Vespo 
djadumingu 


Mas e kampionato ta 
yegando su parti final, 
mas interesante tambe e 
kampionato ta birando 
ku demostrashon di mas 
futbòl na nivel haltu. Nos 
futbòl ta den desaroyo i lo 
sigui asina tambe, desa- 
royando mas i mas den e 
deporte rei futbòl di nos 
isla. Esaki ta nifiká ku no 
nivel di futbòl tambe ta 
lanta aun mas ku e desa- 
royonan aki. 


nan di futbòl éksito pa 
pronto logra nan lisensia, 
ku ya tin basta tempu kaba 
riba esaki. 
Ta basta tempu kaba ta 
bezig ku esaki. 
Ta spera ku awó si ku e 
ayudo i asistensia aki, ku 
awó si nos klupnan di fut- 
bòl logra keda kla ku esaki. 


ARUBA 
SABA/ST.MAARTEN 


ST. 
MAARTEN 
– 
Djárason 19 di òktober 
minister di hustisia, Anna 
Richardson, ofisialmente a 
hasi apertura di e salanan 
nobo di entrevista na War- 


Apertura sala di entrevista 


da di Polis na Philipsburg, 
konsistiendo di sinku sala 
pa adulto i unu pa huben- 
tut. E salanan aki ta ekipá 
di akuerdo ku e último stan- 
dardnan i tin mas kapabili- 


dat tékniko ku esnan promé. 
Konhuntamente ku e 
renobashon di e salanan di 
entrevista, a kuminsá tambe 
ku treinen pa e staf di ofisi- 
alnan asuntunan di huben- 


tut i moral di tur kuerpo 
polisial di Karibe dentro 
di Reino, den e kuadro pa 
tende víktimanan vulnera- 
bel ku ta tuma lugá den e 
salanan akí. 


Ámbos inisiativa a bini 
di e direktiva di hefe di e 
kuerpo, den kolaborashon 
estrecho ku tur kuerpo ka- 
ribense di Reino i Hulanda. 


ARUBA 
DEPORTE 

KRALENDIJK – IN- 
DEBON a invitá miem- 
bronan di Konseho Insu- 
lar, 
diputado 
Hennyson 
Thielman i miembronan di 
prensa, pa hasi un paseo na 
fasilidatnan deportivo na 
Boneiru. For di e paseo akí 
a bin komprondé ku mayo- 
ria di fasilidat deportivo ta 
den nesesidat pa por fun- 
shoná manera mester ta. 
Petra Nicolaas, presi- 
dente Federashon di Bolas, 
a bisa na e tereno na Tras di 
Montaña: “Nos ke drecha 
e tereno pa organisá wega- 
nan di bolas, lokal i inter- 
nashonal. No tin generator 
pa haña koriente pa lus, pa 
por funshon anochi. For di 
2018 no tin niun aktividat 
na e tereno na Tras di Mon- 
taña. Tin mas ku 50 tim di 
bolas na Boneiru. Lo ta bon 
pa duna atenshon na e de- 
porte akí i asina hopi hende 
por ta aktivo hasiendo de- 
porte.” 
Na Boy Frans Cruyff 
Foundation na Rincon a 
bisa no tin fasilidat di tua- 
lèt, no tin awa pa e mucha- 
nan por hasi uzo di dje. 
Pues, tin algun kos ku mes- 
ter pa e fasilidat ta kom- 
pletu. Sigur e ta funshoná 
bon pa e deporte e parti di 
e vèlt, pero falta algun kos. 


Fasilidatnan deportivo den nesesidat 


De Jongh a papia di otro 
aktividat ku tin na e sitio, e 
skol ku tambe ta einan den 
Rincon. 
Ta renobando un sala na 
e skol pa por praktiká de- 
porte mihó. Rincon ta ma- 
sha kontentu ku e kancha 
Boy Frans. 
Luti Balentin, presiden- 
te di FFB: “Mester di bon 
lugá pa praktiká futbòl pa 
e nivel subi. Tin oportuni- 
dat pa timnan bende kos 
i generá entrada durante 
wega di futbòl na Rincon. 
Ta bai kambia yerba na 
Stadion Antonio Trinidad i 
algun kos mas, di e manera 
ei krea e stadion den un ku 
weganan internashonal por 
tuma lugá. Esei ta e plan- 
nan pa pronto.” 
David Molina, kende ta 
atendé ku e vèlt na entrada 
di Rincon, di su parti a bisa 
tin plannan grandi pa pron- 
to e sitio ta kla pa diferente 
rango di deporte. 
Trabou di renobashon 
a kuminsá na Jossy Boek- 
houdt Ballpark. Ta bai bira 
un lugá hopi bunita pa prak- 
tiká e deporte di sòftbòl. Ta 
bai inbertí 600 pa 700 mil 
dòler. Esaki ta loke diputa- 
do James Kroon a bisa. 
Hopi trabou awor i mester 
bai kuida bon momentu ta 


kla. Ta trata di un área im- 
portante pa diferente rango 
di deporte. 
Aron Martis a papia di 
e loke ta tumando lugá na 
e vèlt konosí pa ATC. E 
trabounan pa e parti di in- 
frastruktura. Tur loke ta 
hasi ta pa esnan ku ta hasi 
uso di e vèlt, tantu mucha 
komo adulto. Tin asina tan- 
tu mucha interesá i no tin 
espasio pa tur por praktiká 
e deportenan. Tambe tin e 
práktika hòki ku a kuminsá 
desaroyá hopi na Boneiru. 
Tin hopi mucha ta interesá 
i e interes tei pa praktiká 
hòki i mester di tereno tam- 
be e deporte di rugby. Ta 
bon pa traha un fèlt multi 
funshonal. 
Chio Semeleer, a papia 
tambe na Stadion di Playa 
i einan ta notabel e stadion 
a bai konsiderablemente 


atras. 
Resientemente a orga- 
nisá un aktividat di deporte 
ku muchanan di skol, mes- 
ter a ahustá hopi kos, pa por 
a hasi posibel pa e práktika 
di deporte. No por hasi uzo 
di tribuna, dak ta den un 
situashon peligroso i mas. 
E parti dilanti di e stadion 
tin un kantidat di kònteiner 
i mas potoshi. 


Miembronan di Kon- 
seho Insular i prensa a pa- 
pia di esaki, straño ku por 
parse, niun hende no ta 
tuma desishon pa atendé ku 
e situashon dilanti di e sta- 
dion. Kasi no por hasi uso 
di e sitio dilanti di stadion 
pa stashoná outo pa drenta 
e stadion. 
E tereno ta kasi ful yená 
ku kònteiner. 

KRALENDIJK-- Real 
Rincon a gana Vitesse 4-2 
i ta den final un biá mas. 
Djaweps último den Sta- 
dion Antonio Trenidad na 
Rincon, tabatin otro tre- 
mendo partido di futbòl di 
FFB ku e partido entre e 


Klasifikando pa final 
Real Rincon a gana Vitesse 4-2 


ekiponan SV Real Rincon 
ku ta kampion di Boneiru 
i SV Vitesse di Antriòl Pa- 
bou. 
E partido aki tambe ta- 
bata otro tremendo partido 
di e kampionato entre e 
dos ekiponan aki, partido 


ku e kampionnan di SV 
Real Rincon a sali di porta 
grandi ku e tres puntonan 
den man, esaki despues di a 
gana di SV Vitesse ku skor 
di 4-2. 
Tabata partido nr.5 di 
plei-òf di 4. 


E partido aki a mira un 
total di 6 gol inkluso un 
“hattrick” di Ayrton Cicilia. 
Promé mitar di e partido, 
SV Vitesse na di 15 minüt 
ta bai dilanti 1-0 ku gol di 
Jhojan Palacios. 
Na di 18 minüt Ayrton 
Cicilia ta empatá e partido 
1-1. 
Na di 24 minüt di e 
partido, Vitesse ta haña su 
oportunidat i Berry Son- 
nenschein ta anotá e gol pa 
hasi e partido 2-1 na su fa- 
bor. 
Na di 43 minüt di e par- 
tido, Ayrton Ciclia ta hinka 
su di dos gol di e partido pa 
empatá e partido 2-2, skor 
tambe ku e partido a parti 
na dos kuné pa sosiegu. 
E di dos mitar di e par- 
tido, pa ta eksakto na di 58 
minüt, Freadyen Michiel ta 
hasi e partido 3-2 pa Real 
Rincon. 


Na di 65 minüt Ayrton 
Cicilia ta hinka su di 3 gol 
di e partido (“hattrick”), pa 
Real Rincon seya e viktoria 
4-2. 
E skor final di e partido 
ta 4-2 pues na fabor di e 
kampionnan di SV Real 
Rincon. 
Rèfri ku a dirigí e parti- 
do aki ta Ricangel ”Ricky” 
De Leca, rèfri di FIFA di 
Aruba ku a dirigí un tre- 
mendo partido. 
Pa loke ta e asistensia 
na e partido, un total di 521 
fanátiko a paga pa mira e 
partido, loke ta bon pa 358 
adulto, 79 mucha i 84 faná- 
tiko riba 60 aña. 
Di parti FFB, un danki 
ta bai na e fanátikonan ku a 
paga pa mira e partido. 
Riba potrètnan rèfrinan 
ku a dirigí e partido, e eki- 
ponan i outornan di e gol- 
nan di e partido. 

KREALENDIJK – E 
di dos invitado den ‘Aktu- 
alidat’ e siman aki ta Olfa 
Dortalina. Awe djasabra 
anochi pa 8'or i mañan 
mainta 8'or por mira e pro- 
grama aki na Bonaire.tv. 
Velli Gijsbertha a hasi e 
entrevista aki. Olfa ta pa- 
pia un tiki tokante su bida, 


su pashon i amor pa hende 
grandi. Olfa a nase i lanta 
den Antriol, pero 32 aña 
pasá a bai biba den Tera 
Kòrá, na unda el a embol- 
bí su mes den trabou bo- 
luntario pa hende grandi. 
Gran parti di e programa 
‘Aktualidat’ ta dediká na 
e pashon aki. 


Olfa Dortalina 
den ‘Aktualidat’ 
KRALENDIJK -- Dife- 
rente pais ta para ketu riba 
dia 21 di òktober pa trese 
konsientisashon riba ma- 
mografi a. E aña aki pa pro- 
mé biá na Boneiru tambe ta 
hasi esaki. 


Kankerfonds Bonaire i 
Bevolkingsonderzoek Cari- 
bisch Nederland, a uni pa 
mustra riba e importansia 
di hasi mamografi a. 
A duna esaki e nòmber 
‘Ros ta mi kos’. 


Di e forma aki Nos TV 
su reporteronan tambe ta 
sostené tur ku ta sufri di 
kanser i esnan ku tin un 
ser kerí ku a pèrdè e bataya 
kontra e malesa akí. 


Reporteronan Nos TV ta sostené 
'Ros ta mi kos' 


